Yuncheng

Yuncheng (, pinyin: Yùnchéng Shì) on prefektuuritason kaupunki Kiinan kansantasavallan Shanxin maakunnan eteläosassa, linnuntietä noin 345 kilometriä maakuntakeskus Taiyuanista etelälounaaseen. Vuonna 2010 kaupungin asukasluku oli 5,135 miljoonaa ja pinta-ala 14 106 neliökilometriä.

Yuncheng rajoittuu etelässä Sanmenxian, lännessä Weinanin, pohjoisessa Linfenin, sekä idässä Jinchengin ja Jiyuanin prefektuuritason kaupungit.

Piirikuntatasolla kaupunki jakautuu kaupunkipiiriin (Yanhu), kahteen piirikuntatason kaupunkiin (Hejin, Yongji) ja kymmeneen piirikuntaan (Jiangxian, Jishan, Linyi, Pinglu, Ruicheng, Wanrong, Wenxi, Xiaxian, Xinjiang, Yuanqu).

Lähteet

Aiheesta muualla

Yuncheng City Information (erityisesti talouspainotus)  (chinaknowledge.com)

Shanxin kaupungit
Shanxin prefektuurit